L-implimentazzjoni u l-infurzar effettivi tal-ftehimiet kummerċjali tal-UE u tar-regoli kummerċjali internazzjonali żiedu €5.4 biljun għall-esportazzjonijiet tal-UE fl-2020. Dan jikkonferma li l-isforzi tal-Kummissjoni Ewropea qed iħallu l-frott. Ir-riżultati tanġibbli jvarjaw mill-eliminazzjoni tal-ostakli għall-kummerċ sal-indirizzar tal-prattiki kummerċjali inġusti u t-teħid ta' azzjoni dwar il-kummerċ u l-iżvilupp sostenibbli. Matul is-sena li għaddiet il-Kummissjoni żviluppat ukoll aktar strumenti legali biex issaħħaħ il-kapaċità tal-UE biex tiddefendi l-interessi ewlenin tagħha u tipproteġi l-awtonomija strateġika miftuħa tagħha. L-ewwel rapport annwali komprensiv tal-Kummissjoni dwar l-implimentazzjoni u l-infurzar, li ġie ppubblikat illum, jiddeskrivi l-azzjonijiet tal-Kummissjoni, f'kooperazzjoni mill-qrib man-negozji tal-UE, mal-Istati Membri u mal-partijiet ikkonċernati, biex is-swieq jibqgħu miftuħa u tiżgura li s-sħab kummerċjali tal-UE josservaw l-impenji tagħhom. Ir-rapport ikopri erba' oqsma ta' prijorità: (1) L-użu sħiħ tal-opportunitajiet ipprovduti mill-ftehimiet kummerċjali tal-UE; (2) Appoġġ għall-adozzjoni ta' ftehimiet kummerċjali min-negozji ż-żgħar; (3) L-indirizzar tal-ostakli għall-kummerċ; (4) L-infurzar tal-impenji kummerċjali permezz tas-soluzzjoni ta' tilwim. Il-Viċi President Eżekuttiv u Kummissarju għall-Kummerċ, Valdis Dombrovskis, qal: “Politika kummerċjali assertiva tfisser li niżguraw li s-sħab tagħna jonoraw l-impenji internazzjonali tagħhom u fl-istess ħin nappoġġaw direttament in-negozji u l-impjiegi Ewropej. Kif juri dan ir-rapport, qed nagħmlu progress serju fiż-żewġ oqsma. Issa għandna Uffiċjal Kap tal-Infurzar għall-Kummerċ tal-UE, li jikkonċentra għalkollox fuq l-infurzar u l-implimentazzjoni tal-ftehimiet kummerċjali tagħna, u jiżgura li l-SMEs tagħna, li huma s-sinsla tal-ekonomija Ewropea, jirċievu l-valur massimu mill-ftehimiet kummerċjali tagħna. Dalwaqt se nħabbru proposti biex inkomplu niddefendu l-interessi kummerċjali tagħna b'għodda ġdida kontra l-koerċizzjoni.” Fis-sena li għaddiet il-Kummissjoni ħadet azzjoni konkreta li għenet biex tiffaċilita l-esportazzjonijiet tal-UE kif ukoll tiddefendi l-interessi ewlenin tal-UE. B'mod partikolari: Fis-sena li għaddiet il-Kummissjoni ħadet ukoll passi deċiżivi biex tinforza d-drittijiet u tiddefendi l-valuri tagħha b'mod aktar assertiv, biex tiddefendi aħjar l-interessi tagħha. Qiegħda tiffinalizza wkoll leġiżlazzjoni importanti biex tkompli ttejjeb l-infurzar u l-implimentazzjoni: Għal Iktar Informazzjoni Fatti ewlenin Report on Implementation and Enforcement of EU trade agreements Daħla mill-Viċi President Eżekuttiv Valdis Dombrovskis Fuljett dwar ir-rapport Id-Dokument ta' Ħidma tal-Persunal tal-Kummissjoni li jakkumpanja r-rapport Użu tal-preferenzi fuq l-importazzjonijiet tal-UE Rati tal-użu tal-preferenzi u ffrankar tad-dazju fuq l-esportazzjonijiet tal-UE Kwoti tariffarji u rati ta' utilizzazzjoni għall-UE u għall-pajjiżi sħab Mistoqsijiet frekwenti dwar l-użu tal-preferenzi u dwar il-kwoti tariffarji Statistika dwar il-kummerċ preferenzjali tal-UE Regolament ġdid biex jiġu indirizzati distorsjonijiet ikkawżati minn sussidji barranin fis-Suq Uniku Strument ġdid kontra l-koerċizzjoni Rieżami tal-Kummerċ u l-Iżvilupp Sostenibbli Strument għal Akkwist Internazzjonali